Ladyhawke

Ladyhawke (Damo Akcipitro) estas fantazia historia filmo de 1985 kun agado en mezepoko reĝisorita kaj produktorita de Richard Donner kaj ĉefstelulita de Matthew Broderick, Rutger Hauer kaj Michelle Pfeiffer. La intrigo temas pri juna ŝtelisto kiu implikiĝas senvole kun militisto kaj lia damo kiu estas persekutataj de la Episkopo de La-Aglo. Dum li konas la paron, ilian pasinton kaj sekreton, li decidas helpi ilin superi la fortoj de la Episkopo, kaj mildigi inferan malbenon.

Intrigo

En mezepoka Italio, Phillipe Gaston, ŝtelisto konata kiel "La Muso", estas kaptita kaj juĝita al morto, sed eskapas de la kelkarceroj de la Episkopo de La-Aglo tra la kloakoj. Li estas kaptita ĉe gastejo fare de kapitano Marquet kaj la gardistoj de la Episkopo. Iama kapitano Etienne de Navaro alvenas en la scenon kaj li kaj lia dorlotbesta akcipitro atakas la gardistojn kaj tiam ili eskapas kun Phillipe. Navaro kaj Phillipe petas loĝejon ĉe la garbejo de farmisto. Ĉe krepusko, la farmisto embuskas Phillipe per hakilo, sed estas mortigita fare de enorma nigra lupo. Phillipe kuras reen al la garbejo por ricevi la helpon de Navaro, sed anstataŭe trovas belan junan virinon vestitan per la mantelo de Navaro, kiu trankvile alproksimiĝas al la lupo kaj piediras en la arbaron kun ĝi.

La venontan tagon, Navaro rivelas, ke li bezonas Phillipe kiel parto de plano mortigi la malican Episkopon de La-Aglo. Phillipe rifuzas, tiel ke Navaro ligas lin al arbo. Tiun nokton, la juna virino reaperas, kaj Phillipe trompas ŝin por ke ŝi tranĉu liajn ligojn. Li fuĝas, sed estas rekaptita fare de Marquet kaj la gardistoj, kiuj lernas la lokon de Navaro el li. Navaro denove rebatalas Marquet kaj liajn homojn por liberigi Phillipe; en la procezo, lia akcipitro estas pafita per sago.

Vojaĝante malrapide pro vundoj propraj, Navaro ordonas al Phillipe daŭriĝi antaŭ li kaj preni la akcipitron al la kastelo de maljuna monaĥo nomita Imperius. Phillipe obeas, kaj Imperius sekvestras la akcipitron en ŝlosita ĉambro. Poste, tiun vesperon, Phillipe rompas la seruron kaj malkovras la junan virinon, nun kun sago elstaranta de ŝia brusto. Post kiam Imperius traktas ŝiajn vundojn, li klarigas al Phillipe, ke la virino estas Isabeau de Anĵuo, kiu siatempe rifuzis la nebonvenajn progresojn de la episkopo. Post lernado de ebria Imperius, ke Navaro kaj Isabeau estas geedzoj, la Episkopo vokis satanan malbenon sur ili, kondamnante ilin por esti "ĉiam kune, tamen eterne dise". Navaro do prenas la formon de lupo ĉiun nokton, dum Isabeau iĝas akcipitro ĉiun tagon.

La gardistoj de la episkopo atakas la kastelon baldaŭ antaŭ tagiĝo, sed sunleviĝe iĝas Isabeau reen akcipitro, permesante al ŝi flugi al sekureco. Navaro atingas la kastelon kaj forigas la lastan el la gardistoj; Imperius rakontas al li, ke la malbeno povas esti rompita se la paro ambaŭ alfrontas la Episkopon kiel homoj en "tago sen nokto kaj nokto sen tago" ene de la tempo de tri tagoj. Navaro flankenbalaas Imperius kiel maljuna drinkulo, kaj daŭrigas sian vojon al La-Aglo, intencante nur simple mortigi la Episkopo por venĝo. Phillipe volontulas por ligi Navaron kaj "Ladyhawke", kaj proponas al Imperius sekvi ilin.

Post kiam la grupo postvivas renkonton kun dungita lupĉasisto de la episkopo Cezar, kaj plurajn aliajn aventurojn, Phillipe finfine konvinkas Navaron provi rompi la malbenon antaŭ mortigado de la episkopo. Kiam la grupo alvenas ĉe La-Aglo, Navaro, vidante neniujn diajn signojn sur la ĉielo, denove decidas mortigi la episkopon, kaj ordonas al Imperius eŭtanazii la Isabeau-akcipitron se la  sonoregas, ĉar tio signalus la fiaskon de Navaro.

Phillipe, ŝteliris reen en La-Aglo tra la kloakoj, enfiltriĝas la katedralon kaj malŝlosas ĝiajn pordojn. Navaro rajdas enen kaj duelas kun Marquet; subite rimarkante suneklipson, Navaro ekkomprenas ke Imperius pravis, sed ne kapablas malhelpi, ke la homoj de la Episkopo sonoregas la sonorilojn. Kredante ke Imperius mortigis Isabeau, Navarre daŭrigas sian batalon kaj finfine mortigas Marquet. Ĉar Navarre estas fraponta la Episkopon, homforma Isabeau eniras en la katedralon kaj haltigas lin. Kune, ili alfrontas la Episkopon, rompante la malbenon. La freneza Episkopo provas mortigi Isabeau, sed li estas mortigita per la glavo de Navaro. Isabeau kaj Navaro dankas Phillipe kaj Imperius, kaj finfine ili brakumas en ĝojo.

Geaktoraro kaj roluloj
 Matthew Broderick kiel Phillipe Gaston, fuĝinta ŝtelisto konata kiel "La Muso".
 Rutger Hauer kiel Etienne de Navaro, iam kapitano de gvardio de La-Aglo, kiu estas persekutita de la episkopo kaj pro malbeno iĝas lupo nokte.
 Michelle Pfeiffer kiel Isabeau de Anjou, filino de la grao de Anjou, kiu estas persekutita de la episkopo kaj pro malbeno iĝas akcipitro tage. 
 Leo McKern kiel Imperius, maljuna monaĥo kiu loĝas en ruina kastelo.
 John Wood kiel la Episkopo de La-Aglo, kiu obsedas por murdi Navaron kaj kapti Isabeau.
 Ken Hutchison kiel kapitano Marquet, nuna kapitano de gvardio.
 Alfred Molina kiel Cezar, lupoĉasisto kiu servas al la Episkopo.
 Giancarlo Prete kiel Fornac, gvardiestro.
 Loris Loddi kiel Jehan, gvardiestro.

 Eksteraj ligiloj 
 en imdb

Kategorio:Filmoj aperintaj en 1985
Kategorio:Dramaj filmoj
Kategorio:Usonaj filmoj
Kategorio:Italaj filmoj
Kategorio:Britaj filmoj
Kategorio:Historiaj filmoj
Kategorio:Fantastaj filmoj